Tisztelt Képviselő-testület!

Az önkormányzatok működését és gazdálkodását a következő joganyagok szabályozzák:

* 2015. évi C. törvény Magyarország 2016. évi központi költségvetéséről szóló törvény
* 2011. évi CXCV törvény az államháztartásról (Áht.)
* 368/2011. számú kormányrendelet az államháztartásról szóló törvény végrehajtásáról (Ámr.)
* 2011. évi CXCIV. törvény Magyarország gazdasági stabilitásáról (Gst.)

Az Áht. 79 §. (3) bekezdése szerint „A kincstári körön kívüli számlatulajdonosok - a Médiaszolgáltatás-támogató és Vagyonkezelő Alap kivételével - hitelintézetnél forintban vezetett fizetési számlával - az általuk foglalkoztatott személyek lakásépítésének, lakásvásárlásának munkáltatói támogatására szolgáló számla kivételével - nem rendelkezhetnek. A kincstári körön kívüli számlatulajdonosok - a megyei önkormányzatok önkormányzati hivatalai kivételével - átmenetileg szabad pénzeszközeiket a kincstár által értékesített, értékpapírszámlán, értékpapír-letéti számlán nyilvántartott állampapírok vásárlásával hasznosíthatják.”

A megvalósítandó feladatok és a rendelkezésre álló pénzügyi eszközök figyelembevételével önkormányzatunknak lehetősége van szabad pénzeszközeinek lekötésére a gördülékeny gazdálkodás biztosítása mellett. A költségvetési bankszámlánk egyenlege 2017. június 16-án 213797663 Ft, amely tartalmazza a bölcsőde építésre elnyert pályázat támogatási előlegét.

Az OTP Bank, mint számlavezető pénzintézetünk ajánlata alapján a legkedvezőbb a Prémium Magyar Államkötvény (sorozatszám 2022/J) vásárlás, amely alacsony kockázatú és bármikor megszüntethető.

Javasoljuk, hogy a fenti dematerializált értékpapír vásárlását 180 millió Ft értékben.

Javasoljuk, hogy a rendelkezésre álló szabad pénzeszközeink befektetését.

Kérjük a tisztelt Képviselő-testületet előterjesztésünk megvitatására, majd elfogadására.

Lébény, 2017. június 21.

 Kovács Gábor

 polgármester

Határozati javaslat

………./2017. (VI……….) határozat

Lébény Város Önkormányzat Képviselő-testülete úgy döntött, hogy a rendelkezésre álló szabad pénzeszközeit Prémium Magya Államkötvénybe fekteti. A befektetés maximális összege az 180 millió Ft-ot nem haladhatja meg. A befektetés ideje legfeljebb 6 hónap lehet.

Megbízza a polgármestert, hogy a számlavezető pénzintézeten keresztül az értékpapír megvásárolja.

Határidő: 2017. június 30.

Felelős: Kovács Gábor polgármester

Lébény, 2017. június ……..

 Kovács Gábor sk

 polgármester